b'\n_START_ARTICLE_\nEdderkopper\n_START_SECTION_\nJagtteknik\n_START_PARAGRAPH_\nEdderkopper har mange forskellige teknikker til at fange f\xc3\xb8de._NEWLINE_Nogle edderkopper laver et ofte hjulformet spindelv\xc3\xa6v til at fange byttet. N\xc3\xa5r byttet er fanget i nettet, skynder edderkoppen sig hen til byttet og spinder det ind. Andre edderkopper (fx jagtedderkopper, Lycosidae) l\xc3\xb8ber deres bytte op efter at have siddet stille og ventet p\xc3\xa5, at et bytte skal komme inden for r\xc3\xa6kkevidde.'